Rayol (Litocranius walleri)

Gerenuk rayol (Litocranius walleri) tir tana moukolafa katca ke Litocranius oxi vey Bovidae yasa ( Antilopinae volveyyasa ) ke ARTIODACTYLA veem.

Gan Brooke bak 1878 taneon zo pimtayar.

 Pimtara 
Bata rayolinda sotir kirafa gu abrotcaf inieem is berga oltavafa gu tela ke kustrol is takama vox dem oblakapeem. Rayolye va wafaf drorakoraf noleem sopluur.

Tuke bergapa, rayol rem torestaal lajumuler. Inaf im gitir blakeralerkaf lodorikaf keve rav ke ge vox batakaf keve titak ke alto.

Gerenuk rayol vas kustrol vektamar, dem abrotcafa berga is kaf inieem. Taka dem gemaf pezay tir vwepafa is abrotcafa is azekafa. Rayolya sotir noliskafa voxen rayolye va noleem abrotcaf vas 25 ik 45 cm- dir. Gerenuk rayol va torestaalaf rijust valentrone Afrika isu varone dalon ginobar ; va meftava is aala ( don rodafa aala ) taruter ise va bixefa ok pistafa molda dem tcastafa aala ik amnaxo abdualbar ; va werdafa azeka kal ontine vas 1800 m- dile exuler. Va aalafa toa malestur voxe va inafa lava someulir kiren uvoonafa lava ke inaf sum stapecker.

Gerenuk rayol tir eyaf dunol ise dene tumam giblir. Bat tum lotode tid dem abica rayolya is oceem aname tanoye sulemye. Batmane dre tir nyudapafe isen tum ton milkava dem 25 ik 30 olkik va sint nore belcad aze dure griuziad. Gerenuk rayol gazdon is sielon gitir tegis ; bak idulap ke afizcek, levgon ice kon aal zavzagir, yaleston is ranyeson.

Rayolya ranyeson sonazbar, va oc aldof vas 3 kg- is roderanyas az rodevultes az grumouvas arti abic bartiv. Koblira bak saneaksat ik tansaneaksat sokid, ok bak balemeaksat ik alubeaksat koe Harar gola ke Ityopia.

 Kira 
 Veem : Artiodactyla
 Yasa : Bovidae
 Lum : varafe abrotce vas 1.65 ik 1.95 m- ; ault vas 35 ik 55 cm-
 Aldo : 40 ik 55 kg- ke rayolye ; 35 ik 45 kg- ke -olya
 Talgeem : 28 ok 30 talga
 Nazbarugal : tantomon tandeon
 Occek : 1 oc
 Ikralukruca : 12 ik 18 aksat
 Blirugal : 8 ik 10 tanda

 Vexala dem apteem 
Sedme Mammal Species of the World (siatos ke 2005), bata katca vas 2 apta ruldar :
 Rayol (Litocranius walleri walleri) (Brooke, 1878)
 Rayol (Litocranius walleri sclateri) (Neumann, 1988)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Litocranius walleri (Brooke, 1878)
 (en) vuest- : CITES : Litocranius walleri
 (en) vuest- : UICN : katca Litocranius walleri (Brooke, 1878)
 (en, fr) vuest- : ITIS : Litocranius walleri (Brooke, 1878)
 (en) vuest- : Tree of Life Web Project : Litocranius walleri
 (en) vuest- : Catalogue of Life : Litocranius walleri (Brooke, 1878)
 (en) vuest- : Paleobiology Database : Litocranius walleri (Brooke, 1878)
 (en) vuest- : Animal Diversity Web : Litocranius walleri
 (en) vuest- : NCBI : Litocranius walleri
 Ara vuestexa 
 Rayol (Litocranius walleri) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)
 Rayol dene www.europalingua.eu


Rayol (Litocranius walleri)
Rayol (Litocranius walleri)
Rayol (Litocranius walleri)